Diari Oficial de la Generalitat Valenciana


Sumari del DOGV 3214, del 31-03-1998 (1998/2017)

ORDRE de 9 de març de 1998, de la Conselleria d’Economia, Hisenda i Administració Pública, per la qual es publica la relació de municipis de la Comunitat Valenciana als quals s’aplica, pels consums d’aigua efectuats durant el primer semestre de 1998, la bonificació del 50% de les quotes del cànon de sanejament per usos domèstics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2017


Data del document
:   09-03-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 9 de març de 1998, de la Conselleria d'Economia, Hisenda i Administració Pública, per la qual es publica la relació de municipis de la Comunitat Valenciana als quals s'aplica, pels consums d'aigua efectuats durant el primer semestre de 1998, la bonificació del 50% de les quotes del cànon de sanejament per usos domèstics. [1998/A2017]
  
La Llei 2/1992 de 26 de març, de Sanejament d'Aigües Residuals de la Comunitat Valenciana, estableix en la disposició transitòria segona una bonificació del 50% de les quotes del cànon de sanejament per usos domèstics, aplicable en aquells municipis que no disposen de sistemes de depuració en servei, en execució o amb projecte tècnic aprovat per la Generalitat Valenciana. La disposició transitòria esmentada preveu, així mateix, la supressió automàtica d'aquesta bonificació des del moment en què els municipis fins aleshores beneficiaris d'aquesta disposen d'un projecte de sistema de depuració aprovat tècnicament per la Generalitat Valenciana.
  
D'altra banda, l'apartat 1 de l'article 12 del Reglament sobre el Règim Economicofinancer i Tributari del Cànon de Sanejament, aprovat per Decret 266/1994, de 30 de desembre, del Govern Valencià, estableix que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o un projecte d'obres aprovat per l'òrgan competent d'aquesta. El reglament esmentat disposa també que mitjançant una ordre de la Conselleria d'Economia i Hisenda, a proposta de la Conselleria d'Obres Públiques, Urbanisme i Transports, es determinaran els municipis o àrees als quals s'aplicarà, durant cada semestre natural, la bonificació esmentada, per raó de les circumstàncies que hi concorren el primer dia d'aquest període.
  
Per això, vista la proposta realitzada per la Conselleria d'Obres Públiques, Urbanisme i Transports, i fent ús de l'autorització continguda en l'article 12 del Decret 266/1994, de 30 de desembre, del Govern Valencià
  
ORDENE
  
Article 1. Bonificació corresponent al primer semestre de 1998
  
Durant el primer semestre de 1998 gaudiran d'una bonificació del 50% de les quotes del cànon de sanejament d'aigües residuals de la Comunitat Valenciana els consums d'aigua per a ús domèstic efectuats en els municipis a què es refereix l'annex d'aquesta ordre.
  
Article 2. Facturació de consums realitzats en semestres amb diferent règim de subjecció
  
Quan es produïsquen facturacions el període de consum de les quals s'estenga, a l'efecte de la bonificació a què es refereix l'article anterior, a dos o més semestres amb distint règim de subjecció, aquesta bonificació s'aplicarà en proporció a la part del consum total que corresponga a cadascun d'aquests semestres.
  
Article 3. Variació de les circumstàncies existents l'1 de gener de 1998
  
Les variacions que, respecte a la situació existent el dia 1 de gener de 1998, en els municipis a què es refereix l'annex d'aquesta ordre, es produïsquen en el transcurs del primer semestre natural d'enguany, determinaran la pèrdua de la bonificació a què es refereix l'article 1 anterior amb efecte des del dia 1 de juliol de 1998.
  
DISPOSICIÓ DEROGATÒRIA
  
Única
  
Queda derogada l'Ordre de 29 de setembre de 1997, d'aquesta Conselleria, per la qual es publica la relació de municipis de la Comunitat Valenciana als quals els és aplicable la bonificació del 50% sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums efectuats durant el segon semestre de 1997.
  
DISPOSICIÓ FINAL
  
Única
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de març de 1998
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
ANNEX
  
Relació de municipis de la Comunitat Valenciana els consums d'aigua per a ús domèstic dels quals gaudeixen d'una bonificació del 50% durant el primer semestre de 1998
  
Adsubia
  
Agres
  
Alpuente
  
Benilloba
  
Bicorp
  
Bolbaite
  
Bugarra
  
Camporrobles
  
Castell de Castells
  
Castielfabib
  
Caudete de las Fuentes
  
Corbera
  
Fortaleny
  
Fuenterrobles
  
Llanera de Ranes
  
Llaurí
  
Manuel
  
Polinyà de Xúquer
  
Riola
  
Rotglá y Corbera
  
Siete Aguas
  
Sumacàrcer
  
Torremanzanas
  
Villargordo del Cabriel
  
Xeresa